Golovkin

**Golovkin** (vene keeles *Головкин*, saksa keeles *Golowkin*) oli Venemaa aadlisuguvõsa, mis kustus meesliinis 1846. aastal.

## Ajalugu
### Saltõkov-Golovkin, Golitsõn-Golovkin ja Golovkin-Hvoštšinski
Krahv Juri (Georges) Aleksandrovitš Golovkin (1762−1846) suri ilma meessoost järeltulijateta. Tema ainus tütar krahvinna Natalja Jurjevna Golovkina (1782−1860) oli abielus hiilguslik vürst Aleksandr Nikolajevitš Saltõkoviga (1775−1837). 1846. aastal sai ta õiguse kanda tiitlit ja nime hiilguslik vürstinna **Saltõkova-Golovkina**. Pärast tema surma lubati tiitlit kanda tema pojal hiilguslik vürst Aleksei Aleksandrovitš Saltõkovil (1826−?). Kuna tal meessoost pärijad puudusid, andis keiser Aleksander II 1875. aastal loa kasutada nime ja tiitlit vürst **Golitsõn-Golovkin** Natalja lapselapsel vürst Jevgeni Jurjevitš Golitsõnil (1845−1887) ja tema järeltulijatel. Tal ei olnud samuti meessoost järeltulijaid ja nii sai 1895. aastal sai tema õepoeg Juri Nikolajevitš Hvoštšinski (1877−?) õiguse kanda perekonnanime **Golovkin-Hvoštšinski**, kuid krahvitiitlit ta ei pärinud.

## Golovkinid rüütelkonna matriklis
1711. aastal võeti krahv Gavrila Ivanovitš Golovkin (1660−1734) Liivimaa rüütelkonda. Matriklite koostamise ajal immatrikuleeriti suguvõsa 29. juunil (vkj) 1747 matriklisse. 21. märtsil (vkj) 1803 võeti Kuramaa rüütelkonna matriklisse krahv Juri (Georges) Aleksandrovitš Golovkin (1762−1846). Lisaks sellele oli suguvõsa kantud Kaluuga, Moskva ja Tšernigovi kubermangu aadlisuguvõsaraamatusse.

## Suguvõsa liikmeid

*Ivan Semjonovitš Golovkin (suri pärast 1692), bojaar
*Krahv Gavrila Ivanovitš Golovkin (1660−1734), tõeline salanõunik, saadikute prikaasi ülem, Venemaa esimene riigikantsler, välisasjade kolleegiumi president, senaator, Ülemsalanõukogu liige, mõisarentnik
*Krahv Ivan Gavrilovitš Golovkin (1687−1734), tõeline salanõunik, senaator, Venemaa saadik Madalmaades
*Krahv Aleksandr Gavrilovitš Golovkin (1688−1760), tõeline salanõunik, senaator, Venemaa saadik Preisimaal ja Madalmaades, mõisaomanik
*Krahv Mihhail Gavrilovitš Golovkin (1699−1755), tõeline salanõunik, senaator, Venemaa viitsekantsler, mõisaomanik
*Krahv Gavrila Ivanovitš Golovkin (1721−1787), tõeline salanõunik, õuemarssal, manufaktuurikolleegiumi president
*Krahv Ivan Aleksandrovitš Golovkin (1723−1791), riiginõunik, Venemaa saadik Danzigis
*Krahv Peter Christoph Friedrich Golovkin (1729−1787), Pfalz-Zweibrückeni kammerhärra, tõeline riiginõunik, mõisaomanik
*Krahv Gabriel Maria Ernst Golovkin (1731−1800), kindralporutšik, Amsterdami ja Hollandi provintsi komandant
*Krahv Aleksandr Aleksandrovitš Golovkin (1732−1781), Suurbritannia ja Preisimaa kammerhärra, Berliini kuningliku teatri direktor
*Krahv Juri (Georges) Aleksandrovitš Golovkin (1762−1846), tõeline salanõunik, senaator, ülemtseremooniameister, Venemaa suursaadik Württembergis ja Austrias, Harkovi õpperingkonna kuraator
*Krahv Fjodor Gavrilovitš Golovkin (1766−1823), tseremooniameister, Venemaa saadik Napoli kuningriigis, mõisaomanik
*Krahv Pjotr Gavrilovitš Golovkin (1768−1821), salanõunik, ülemjäägermeister, mõisaomanik

## Golovkini suguvõsa mõisavaldused

*Eestimaa:
**Vatku (*Watküll*) (XVIII sajandil, rendivaldus)
*Liivimaa läti distrikt:
**Ādaži (*Aahof*) (1723−1751), Alderi (*Hollershof*) (kuni 1723), Allaži (*Allasch*) (1723−1751), Jūdaži (*Judasch*) (1723−1751), Ropaži (*Schloß Rodenpois*) (1723−1751)
*Simbirski kubermang:
**Nikolskoje (XVIII sajandil)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 53-54.
**Genealogisches Handbuch des Adels*. Adelslexikon. Bd IV. Limburg an der Lahn: C. A. Starke Verlag, 1978. Lk 188.
*Schwennicke, Detlev. *Europäische Stammtafeln*. Neue Folge. Bd XXIII. Rund um die Ostsee 2. Frankfurt am Main: Vittorio Klostermann, 2006. Taf. 36, 37.
*Федорченко, Валерий Иванович. *Дворянские роды, прославившие отечество. Энциклопдия дворянских родов*. Москва: "ОЛМА-ПРЕСС", 2004. Lk 111-112 https://books.google.ee/books?id=2ERh-2oQaeIC&pg=PT202&lpg=PT202&dq=%D0%9A%D0%BE%D0%B7%D0%BE%D0%B4%D0%B0%D0%B2%D0%BB%D0%B5%D0%B2%D1%8B&source=bl&ots=aGNPpvXbQN&sig=motjvciXLvgOLKefk71qiM0o2qI&hl=et&sa=X&ved=2ahUKEwj5o-X36qneAhXStYsKHXbmDGE4ChDoATAHegQIBxAB#v=onepage&q=%D0%93%D0%BE%D0%BB%D0%BE%D0%B2%D0%BA%D0%B8%D0%BD%D1%8B&f=false.
*Лобановъ-Ростовский, А. Б. *[[Russkaja rodoslovnaja kniga|Русская родословная книга]]*.  Томь первый. С.-Петербургъ: издание А. С. Суворина, 1895. Lk 161-164 http://elib.shpl.ru/ru/nodes/18031-t-1-1895#mode/inspect/page/171/zoom/4.